Beastie Boys
Store norske leksikon,Kunst og estetikk,Musikk,Populærmusikk,Hiphop,Internasjonal hiphop
Beastie Boys var ei amerikansk hiphopgruppe som ble dannet i New York City i 1981. De var den første hvite gruppa innen hiphop som fikk suksess.
De begynte som et punkeband, men satset etter hvert på hiphop, med besetningen MCA (født Adam Yauch, 1964-2012), Mike D (født Michael Diamond) og King Ad-Rock (født Adam Horowitz, 1966). Det første året besto bandet av MCA, Mike D, trommeslageren Kate Schellenbach og gitaristen John Berry, men de to sistnevnte ble i 1982 erstattet av King Ad-Rock. Beastie Boys' blanding av rap, rock og punk ga dem suksess med debutalbumet Licenced To Ill (1986), som ga dem en stor 1987-hit med (You Gotta) Fight For Your Right (To Party!). Mange kritikere mente at sistnevnte er pinlig og dårlig, mens tenåringer elsket den. Beastie Boys fikk også britiske Topp 20-hits i 1987 med No Sleep Till Brooklyn og She's On It. De ble imidlertid kritikerrost for Paul's Boutique (1989), som viste dem fra en helt annen og mer eksperimenterende side.Utover i 1990-årene oppnådde Beastie Boys stadig større anerkjennelse, gjennom albumene Check Your Head (1992), Ill Communication (1994), Hello Nasty (1998) og To The 5 Boroughs (2004), og store hits som Get It Together (1994), Intergalactic (1998), Body Movin' (1998) og Ch-Check It Out (2004). Flere av deres musikkvideoer er glimrende og oppsiktsvekkende, blant annet Sabotage (1994), som ble regissert av Spike Jonze.Bortsett fra instrumentalplata The Mix-Up (2007) og Hot Sauce Committee Part Two (2011) var det ganske stille fra Beastie Boys til de ble oppløst i 2012 etter at Adam Yauch døde av kreft 4. mai det året. Yauch hadde på 2000-tallet vært initiativtaker til flere solidaritetskonserter for Tibets uavhengighetskamp. Les mer i Store norske leksikon hiphop Eksterne lenker Beastie Boys